נפאל
ומספרים,; מעבר לשיירת; ההרים המתקמרת; בנפאל הרחוקה, הרחוקה.; ניצב מקדש תפארת,; זאת אומרת,; שכמוהו עוד עינך לא ראתה.; ומספרים,; כלואה ציפור הפלא; שבאבן מפוסלת; בנפאל הרחוקה, הרחוקה.; צמאים פילי האבן; ומנגד; מבזבזת את מימיה מזרקה.; וכשתעוף, תעוף, תעוף; תעוף ציפור האבן; אל התכלת הזכה; אז הפילים המפוסלים; ירדו סוף סוף לנוע; ולגמוע ממימי המזרקה.; וכשתעוף, תעוף, תעוף; תעוף צפור האבן; אל התכלת הזכה; אז הפילים המפוסלים; יוכלו סוף סוף לנוע; ולגמוע את מימי המזרקה; ומספרים,; אז יעלם הרשע; ולא ישתלם הפשע; בנפאל הרחוקה, הרחוקה.; יגיע תור השפע,; וגם כל חסרי הישע; לא ידעו עוד מצוקה.; ומספרים,; עדיין לא ידוע; אם מחר או עוד שבוע; בנפאל הרחוקה, הרחוקה.; תעוף ציפור האבן; אל התכלת הזכה.; וכשתעוף, תעוף, תעוף; תעוף ציפור האבן,; לא תהיינה מלחמות; המזימה והאימה; יהיו רק זיכרונות; מן השנים העגומות.; ומספרים,; עדיין לא ידוע; אם מחר או עוד שבוע; בנפאל הרחוקה, הרחוקה.; תעוף ציפור האבן,; אך תמיד אישה יושבת; ולוטשת מבטה.; וכשתעוף, תעוף, תעוף; תעוף ציפור האבן; לא תהיינה מלחמות; המזימה והאימה; יהיו רק זיכרונות; מן השנים העגומות.; ומספרים...; 